paragraph_text: Sezona 1999., bila je najbolja u Stewartovoj povijesti u Formuli 1. Ford je odlučio napraviti novi CR-1 motor koji je bio brz od početka, no imao je i malih problema sa zagrijavanjem. Momčad dovodi Britanca Johnnyja Herberta, kao zamjenu za Verstappena. Barrichello osvaja dva 3. mjesta na VN San Marina i VN Francuske, na kojoj je ostvario i jedino prvo startno mjesto za Stewart. Senzacija za momčad dogodila se na VN Europe kada je na kišnom Nürburgringu odustalo 14 vozača. Pobjedu je odnio Herbert, dok je Barrichello još jednom bio treći. Najuspješniju sezonu, Stewart je završio na visokom četvrtom mjestu u poretku konstruktora s 36 bodova.